එහිදී අදහස් දැක්වූ එක්සත් ජාතිකපක්ෂයේ නියෝජ්‍ය මහලේකම් අමාත්‍ය අකිල විරාජ් කාරියවසම් කියා සිටියේ සීමා නිර්ණය කිරීමේ දී ඇති වූ ගැටළු හේතුවෙන් කොට්ඨාශ ක්‍රමයට පළාත් පාලන මැතිවරණය පැවැත්වීමට තමන් විරුද්ධ වන බවයි.එහෙත් ජනතාවට ලබාදුන් පොරොන්දුවලට අනුව පළාත් පාලන මැතිවරණය කොට්ඨාශ ක්‍රමයට පැවැත්විය යුතු බවයි ශ්‍රී ලංකා නිදහස් පක්ෂයේ මහලේකම්, අමාත්‍ය දුමින්ද දිසානායක ඊට ප්‍රතිචාර දක්වමින් කියා සිටියේ.මේ අතර, ඊයේ මහනුවර පැවැති රැස්වීමකදී මැතිවරණ කොමසාරිස් මහින්ද දේශප්‍රිය ද පළාත් පාලන මැතිවරණය පිළිබද අදහස් දක්වා සිටියා.